കേരളത്തിന് 65 ആഘോഷിച്ച് മലയാളികള് തിരുവനന്തപുരം കോവിഡ് മഹാമാരിക്കും മഴ ആശങ്കയ്ക്കുമിടെ 65ാം ജന്മദിനം ആഘോഷിച്ച് ഐക്യകേരളം. കോവിഡ് കാലത്തെ രണ്ടാം തവണയാണ് മലയാളികള് കേരളപ്പിറവി ആഘോഷിച്ചത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സംസ്ഥാനത്തൊട്ടാകെ സര്ക്കാര്, സ്വകാര്യ സ്ഥാപനങ്ങളും വിവിധ സംഘടനകളും കേരളപ്പിറവി ആഘോഷങ്ങള് സംഘടിപ്പിച്ചു. ഗവര്ണര് ആരിഫ് മൊഹമ്മദ് ഖാന്, മുഖ്യമന്ത്രി പിണറായി വിജയന് എന്നിവര് സമൂഹമാധ്യമങ്ങള് വഴി എല്ലാ മലയാളികള്ക്കും ആശംസ നേര്ന്നു. കേരളപ്പിറവി ദിനത്തിന്റെ ഭാഗമായി നിയമസഭാ ലൈബ്രറി റഫറന്സ് ഹാളില് ആരംഭിച്ച പുസ്തക പ്രദര്ശനം സ്പീക്കര് എം ബി രാജേഷ് ഉദ്ഘാടനംചെയ്തു. ചടങ്ങില് സ്പീക്കര് ഭരണഭാഷാ പ്രതിജ്ഞ ചൊല്ലിക്കൊടുത്തു. മലയാള ഭാഷയുടെ വികാസ പരിണാമത്തെക്കുറിച്ചുള്ള പുസ്തകങ്ങളും അമൂല്യരേഖകളും മലയാള സാഹിത്യത്തിലെ നാടകങ്ങളും പഠനങ്ങളും സാമാജികരുടെ പുസ്തകങ്ങളും കൂടാതെ സ്വാതന്ത്ര്യസമര ചരിത്ര പുസ്തകങ്ങളും പത്രക്കട്ടിങ്ങുകളും മറ്റുമടങ്ങുന്നതാണ് പ്രദര്ശനം. സാംസ്കാരികവകുപ്പിന്റെ സമം പരിപാടിയുടെ ഭാഗമായി നിയമസഭയിലും ലോക്സഭയിലും അംഗങ്ങളായ വനിതകളെ ആദരിച്ചു. ഐക്യമലയാള പ്രസ്ഥാനത്തിന്റെ നേതൃത്വത്തില് സംഘടിപ്പിച്ച മാതൃഭാഷാ സമരവാരം സംവിധായകന് അടൂര് ഗോപാലകൃഷ്ണന് ഉദ്ഘാടനംചെയ്തു. തിരുവനന്തപുരം പബ്ലിക് ലൈബ്രറി കേരളപ്പിറവിയോടനുബന്ധിച്ച് സംഘടിപ്പിച്ച പ്രാചീന ലിപികളുടെ ചിത്രപ്രദര്ശനവും അദ്ദേഹം ഉദ്ഘാടനംചെയ്തു.